# Caleb Gattegno

Caleb Gattegno (Alexandria, 11 de novembre de 1911 - París, 28 de juliol de 1988) va ser un educador i matemàtic egipci.

## Vida i Obra

Gattegno va néixer en una família humil descendents de mercaders espanyols i, des de ben petit, va haver de treballar per mantenir-se; malgrat això es va dedicar a estudiar pel seu compte. El 1931 i el 1932 va obtenir les llicències de professor de física i matemàtiques, respectivament, i el 1936 el diploma d'estudis superiors de matemàtiques, havent-se examinat per lliure a la delegació de la universitat de Marsella al Caire. Pel mateix procediment va obtenir el doctorat en matemàtiques per la universitat de Basilea el 1937 i el doctorat en psicologia el 1951 per la universitat de Lilla.
De 1932 a 1936 va ser professor de matemàtiques del Liceu Francès d'Alexandria i de 1937 a 1945 va dirigir el Centres d'Estudis Superiors Científics i Tècnics al Caire. Just acabar la Segona Guerra Mundial el 1945 es va traslladar a Europa on va ser professor de les universitats de Liverpool i de Londres fins al 1957. Durant aquests anys va desenvolupar un viu interès per la pedagogia, traduint a l'anglès la obra de Jean Piaget, publicant llibres sobre l'ensenyament de les matemàtiques i rescatant obres d'altres pedagogs de les matemàtiques pioners com Jean-Louis Nicolet i Georges Cuisenaire. El 1957-58 va estar a Etiòpia, desenvolupant materials didàctics per encàrrec de Nacions Unides. El 1954 va fundar l'empresa Cuisenaire Company per la distribució de materials didàctics i el 1965 va deixar Londres per traslladar-se a Nova York, on va fundar el laboratori Educational Solutions, Inc. per experimentar i difondre les seves idees sobre ensenyament de llengües i matemàtiques.
Gattegno va treballar amb intensitat en la pedagogia des d'un immens respecte per les capacitats intel·lectuals dels nens que es posen de manifest en el us de la llengua materna; percep aquestes capacitats com matemàtiques per naturalesa i desenvolupa materials i mètodes d'ensenyament basats en elles. Així va crear mètodes com Silent Way, Words in Colour o Visible Tangible Math. En el camp de les matemàtiques, els seus films son incitadors de la discussió. Gattegno va viatjar per tot el món difonent les seves idees i venen les seus materials i molts professors d'arreu del món les van fer seves amb admiració.

## Referències

* ↑ Powell, 2007, p. 199.
* ↑ Powell, 2007, p. 200.
* ↑ Ohles, Ohles i Ramsay, 1997, p. 126.
* ↑ Powell, 2007, p. 201.
* ↑ Burgués, 1989, p. 127.
* ↑ Gandhi, 2018, p. web.
* ↑ Powell, 2007, p. 202.
* ↑ Powell, 2007, p. 205.
* ↑ Pimm, 2002, p. 276.
* ↑ Alsina et al., 2005, p. 41.
* ↑ Angel i Ferrer, Pujol i Vilallonga i Villanueva i Margalef, 2020, p. 247.

## Bibliografia

* Alsina, Claudi; Burgués, Carme; Fortuny, Josep Mª; Giménez, Joaquim; Torra, Montserrat. Ensenyar matemàtiques. Graó de Irif, 2005. ISBN 84-7827-127-9.
* Angel i Ferrer, Carme; Pujol i Vilallonga, Rosa M.; Villanueva i Margalef, Maria. L'Escola de Mestres Sant Cugat (1972-1992): Una mirada coral. Universitat Autònoma de Barcelona, 2020. ISBN 978-84-490-8789-9.
* Burgués, Carme «Caleb Gattegno (1911-1988)» (en castellà). Suma, Num. 3, 1989, pàg. 126. ISSN: 1130-488X.
* Ohles, Frederik; Ohles, Shirley M.; Ramsay, John G. Biographical Dictionary of Modern American Educators (en anglès). Greenwood Press, 1997. ISBN 0-313-29133-0.
* Pimm, David. El lenguaje matemático en el aula (en castellà). Ediciones Morata, 2002. ISBN 84-7112-347-9.
* Powell, Arthur B. «Caleb Gattegno (1911-1988):A Famous Mathematics Educator from Africa?» (en anglès). Revista Brasileira de História da Matemática, Especial 1, 2007, pàg. 199-209. DOI: 10.47976/RBHM2007vn17. ISSN: 1519-955X.
* Young, Roslin; Messum, Piers. How We Learn and How We Should Be Taught: An Introduction to the Work of Caleb Gattegno (en anglès). Duo Flumina, 2011. ISBN 978-0-9568-7550-1.

## Enllaços externs

* O'Connor, John J.; Robertson, Edmund F. «Caleb Gattegno» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Gandhi, Sima. «About Caleb Gattegno». ASE, 2018. [Consulta: 1r abril 2022]. (anglès)
* Williams, Scott W. «Caleb Gattegno (1911-1988)». The State University of New York at Buffalo, 1999. [Consulta: 1r abril 2022]. (anglès)
* «Caleb Gattegno - A Founder of ATM». Association of Teachers of Mathematics. [Consulta: 1r abril 2022]. (anglès)